Diari Oficial de la Generalitat Valenciana


Sumari del DOGV 1459, del 09-01-1991 (1991/819895)

RESOLUCIÓ de 12 de desembre de 1990, del Director General de l'Institut Valencià d'Administració Pública, en què s'anuncia l'oferta per a la realització de cursos corresponents al Pla de Formació de 1991.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1459

Data del DOGV
:   09-01-1991

Secció del DOGV
:   ALTRES DISPOSICIONS

Número del document
:   1991/819895


Data del document
:   12-12-1990

Organisme emissor
:   Conselleria d'Administració Pública

Tipus de document
:   Resolució

Resolució de 12 de desembre de 1990, del Director General de l'Institut Valencià d'Administració Pública, en què s'anuncia l'oferta per a la realització de cursos corresponents al Pla de Formació de 1991.  
La realització del pla de Formació 1991 de l?IVAP, aprovat pel Consell Rector d'aquest, en la reunió del 22 de novembre de 1990, requereix la confluència dels propis recursos de l?Institut amb els d'altres administracions públiques i empreses del sector privat dedicades a la formació en tècniques la implementació de les quals és aconsellable en el sector públic.  
Així mateix, resulta imprescindible conéixer la demanda que aquest Pla de Formació genere en les distintes administracions públiques i en el personal al seu servei.  
Per tot açò, resolc que:  
1) Les administracions públiques de la Generalitat Valenciana, conselleries, corporacions locals, organismes autònoms i institucions de Dret Públic podran sol·licitar la realització dels cursos que figuren en el Pla de Formació de 1991 de l?IVAP, amb indicació expressa de la seua denominació, d'acord amb l'annex I d'aquesta resolució, com també el nombre aproximat del personal al seu servei que hi assistirà.  
2) La necessitat de racionalització de les matèries objecte dels cursos i el seu nombre, com també el seu millor aprofitament que, en concepte de formació disposen les administracions públiques, comporta que solament els cursos que figuren al Pla de Formació 1991, publicat com annex I d?aquesta resolució, i els cursos que complesquen els requisits establerts en la Resolució de 27 de juny de 1990, del Director de l?IVAP, tal com s?especifica en l'annex II d'aquesta, seran homologats per aquest Institut.  
3) Quan la demanda suscitada per assistir a alguns dels cursos programats depasse la quota d?assistència prevista per a aquest, podran produir-se repeticions en la seua realització, a fi d'atendre la demanda. En aquest supòsit, cadascun dels cursos serà subjecte als termes d'aquesta resolució, i en la fixació del preu es tindrà en compte el caràcter repetitiu.  
4) Les entitats i les institucions públiques o privades que desitgen participar en l?execució del Pla de Formació 1991 de l?IVAP, podran fer-ho ajustant-se a les prescripcions tècniques que estableixen les clàusules següents:  
5) Indicació del curs o dels cursos que es comprometen de realitzar, tot respectant la denominació, la durada, el contingut i la metodologia que s?especifiquen en el Pla de Formació 1991 de l?IVAP, que figura a l'annex I d'aquesta resolució.  
6) Descripció de locals disponibles per a la realització de cursos, com també la seua ubicació, la capacitat, el mobiliari, els instruments didàctics i audiovisuals.  
7) Descripció i aportació del material docent que es lliuraria al personal assistent als cursos, publicacions, apunts, fotocòpies etc.  
8) Relació nominal del professorat, amb indicació de titulació, activitat professional i breu currículum d'aquests.  
9) Oferta del preu dels cursos, respectant en tots els casos els condicionaments establerts en la clàusula 5 d'aquesta resolució.  
10) A la vista de les ofertes que es presenten, d'acord amb les prescripcions tècniques contingudes en les clàusules precedents i amb l?informe previ de la Comissió de Recursos Humans del Consell Rector de l?IVAP, el Director General d'aquest podrà subscriure, d?acord amb la Llei i Reglament de Contractes de l?Estat contracte de serveis, o, si és el cas, conveni, amb aquelles entitats i institucions públiques o privades que en atenció al preu oferit i les garanties d?idoneïtat, es consideren més adequades per a la realització de cursos.  
11) Amb tot i això, el preu de cadascun dels cursos no podrà depassar el que es deduesca de multiplicar el nombre d'assistents per les taxes d?assistència a cursos que s?estableixen en la Llei de 7,/1989, de 20 d?octubre, de Taxes de la Generalitat Valenciana, actualitzades per les Lleis de Pressupostos de la Generalitat Valenciana de 1990 i de 1991, que figuren a l'annex III.